গত বছরে দেশ থেকে এক লাখ ২৫ হাজার কোটি টাকা পাচার হয়ে গেছে উল্লেখ করে মান্না বলেন, ‘হাতেগোনা অল্প কিছু খেলাপির কাছেই রয়েছে বেশির ভাগ। এই মানুষগুলো দেশের ব্যাংকিং সেক্টরকে খাদের কিনারায় এনে দাঁড় করিয়েছে। এর সঙ্গে যে সরকারের উচ্চ পর্যায়ের লোকজন জড়িত তা স্পষ্ট।’ নাগরিক ঐক্যের আহ্বায়ক বলেন, গত চার বছরে শিক্ষা ক্ষেত্রে সবচেয়ে বড় অর্জন প্রশ্ন ফাঁসের রেকর্ড। ২০০৯ সালে এই সরকার ক্ষমতায় আসার পর থেকেই প্রশ্ন ফাঁসের রোগ শুরু হয়। বাড়তে বাড়তে গত চার বছরে তা মহামারি আকার নিয়েছে।